smcproject/ml-wiki-sentences huggingface dataset:
ആൺതുമ്പിയുടെ ഉദരത്തിന് 30 - 32.5 മില്ലീമീറ്റർ വരെ വലിപ്പമുണ്ടായിരിക്കും.
പെൺതുമ്പി
പെൺതുമ്പിക്ക് ആൺതുമ്പിയെ അപേക്ഷിച്ച് അല്പം വലിപ്പം കുറവാണ്.
പെൺതുമ്പിയുടെ ഉദരത്തിന് 29 മില്ലീമീറ്റർ വരെയാണ് വലിപ്പം.
പെൺതുമ്പിയുടെ ശരീരത്തിലെ പാടുകളും വരകളും ആൺതുമ്പിയുടേതിന് സമാനമാണെങ്കിലും ശരീരത്തിന്റെ നിറത്തിൽ വ്യത്യാസമുണ്ട്.
കണ്ണുകൾക്കും ഉരസ്സിനും നീല കലർന്ന പച്ച നിറമാണ്.
ഉദരം വിളറിയ നീല നിറത്തിലാണ് കാണപ്പെടുന്നത്.
സാധാരണയായി കാണപ്പെടുന്ന ഒരു തുമ്പിയാണെങ്കിലും മറ്റ് പൂത്താലി തുമ്പികളോടുള്ള രൂപ സാദൃശ്യം കാരണം കുറുവാലൻ പൂത്താലി വളരെ അപൂർവ്വമായി മാത്രമേ റെക്കോർഡ് ചെയ്യപ്പെട്ടിട്ടുള്ളൂ.
നാട്ടുപൂത്താലി , കാട്ടുപൂത്താലി എന്നീ തുമ്പികളുമായി വളരെ സാദൃശ്യമുണ്ടെങ്കിലും കുറുവാലുകളുടെ വലിപ്പക്കുറവ് കുറുവാലൻ പൂത്താലിയെ കാഴ്ച്ചയിൽ വ്യത്യസ്തമാക്കുന്നു.
കൂടാതെ മുകളിലെ ജോഡി കുറുവാലുകളുടെ അഗ്രഭാഗത്തുള്ള സവിശേഷാകൃതി നാട്ടുപൂത്താലിയിൽ നിന്നും കുറുവാലൻ പൂത്താലിയെ എളുപ്പത്തിൽ വേർതിരിച്ചറിയാൻ സഹായിക്കുന്നു.
കുളങ്ങൾ , തടാകങ്ങൾ , നെൽപ്പാടങ്ങൾ , ചതുപ്പ് നിലങ്ങൾ തുടങ്ങിയ സ്ഥലങ്ങളിലാണ്  കുറുവാലൻ പൂത്താലി മുട്ടയിട്ടു വളരുന്നത് ചിത്രശാല കൂടുതൽ ചിത്രങ്ങൾ ആൺതുമ്പി കുറുവാലുകൾ കുറുവാലുകൾ ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ മഞ്ഞ വരയൻ പൂത്താലി എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
മഞ്ഞ വരയൻ പൂത്താലി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
കുങ്ഫു പാണ്ഡാ ഇംഗ്ലീഷ് വിലാസം https://ml.wikipedia.org/wiki/Kung_Fu_Panda
2008 ൽ പുറത്തിറങ്ങിയ ഒരു അമേരിക്കൻ കമ്പ്യൂട്ടർ ആനിമേഷൻ ചിത്രമാണു കുങ്ഫു പാണ്ട .
സംഘട്ടന-ഹാസ്യ രംഗങ്ങൾക്കു പ്രാധാന്യം നൽകിയിരിക്കുന്ന ഈ ചിത്രം നിർമ്മിച്ചിരിക്കുന്നത് ഡ്രീംവർക്സ് ആനിമേഷനാണു .
പാരാമൗണ്ട് പിക്ചേർസ് ഈ ചിത്രം വിതരണത്തിനു എത്തിക്കുന്നു.
ജോൺ വേയ്ൻ സ്റ്റീവെൻസണും മാർക്ക് ഓസ്ബോർണും  ചേർന്നു സംവിധാനം ചെയ്ത ഈ സിനിമയുടെ നിർമ്മാതാവ് മെലിസ്സ കോബ്ബ് ആണ്.
ജാക്ക് ബ്ലാക്ക് , ആഞ്ജലീന ജോളി , ജാക്കി ചാൻ , ഡസ്റ്റിൻ ഹോഫ്മാൻ , ഇയാൻ മക് ഷേൻ തുടങ്ങിയ പ്രമുഖ അഭിനേതാക്കളാണു ചിത്രത്തിലെ കഥാപാത്രങ്ങൾക്ക് ശബ്ദം നൽകിയിരിക്കുന്നത്.
പുരാതന ചൈനയുടെ പശ്ചാത്തലത്തിൽ മനുഷ്യസ്വഭാവികളായ സംസാരിക്കുന്ന മൃഗങ്ങളെ കഥാപാത്രങ്ങളാക്കിയാണു ചിത്രം നിർമ്മിച്ചിരിക്കുന്നതു.
മൈക്കിൾ ലാചാൻസ് ആണ് ചിത്രത്തിനുള്ള ആശയം നൽകിയത്.
ഡ്രീംവർക്സ് അത് വരെ ചെയ്തതിൽ വച്ച് ഏറ്റവും സങ്കീർണമായ അനിമേഷൻ ആണ് ഈ ചിത്രത്തിൽ ഉള്ളത്.
ഹാൻസ് സിമ്മെർ ആണ് ചിത്രത്തിന് സംഗീതം നൽകിയത്.
അദ്ദേഹം അതിന്റെ മുന്നോടിയായി ചൈന സന്ദർശിച്ചു അവിടെത്തെ സംസ്കാരത്തെപറ്റി കൂടുതൽ അടുത്തറിഞ്ഞു.
മെയ് 26, 2011 -ന് ചിത്രത്തിന്റെ രണ്ടാം ഭാഗമായ കുങ്ഫു പാണ്ട 2 പുറത്തിറങ്ങി.
ജനുവരി 2016 -ൽ മൂന്നാം ഭാഗമായ കുങ്ഫു പാണ്ട 3 യും റിലീസ് ചെയ്തു.
അവലംബം പുറത്തേയ്ക്കുള്ള കണ്ണികൾ IMDB
കുചേലവൃത്തം (ആട്ടക്കഥ)
മുരിങ്ങൂർ ശങ്കരൻ പോറ്റി എഴുതിയ ആട്ടക്കഥ ആണ് കുചേലവൃത്തം.
നൂറ്റൊന്ന് ആട്ടക്കഥകൾ എന്ന പുസ്തകത്തിൽ, വൽക്കലവധം ആട്ടക്കഥ കുചേലവൃത്തത്തിന്റെ പൂർവ്വഭാഗം എന്ന നിലയിലാണ്  പ്രസിദ്ധീകരിച്ചിരിക്കുന്നത്.
കഥാസംഗ്രഹം രംഗം ഒന്ന്
ഭക്തിരസപ്രധാനമായ ഈ കഥ തുടങ്ങുന്നത് ശ്രീകൃഷ്ണനും പത്നിമാരും (രുഗ്മിണി) പ്രേമസല്ലാപത്തിൽ ഇരിക്കുന്ന ഒന്നാം രംഗത്തോടെയാണ് .
(അരങ്ങത്ത് ഈ രംഗം ഇപ്പോൾ പതിവില്ല.) രംഗം രണ്ട്
കുചേലഗൃഹം ആണ് രണ്ടാം രംഗത്തിൽ കാണിയ്ക്കുന്നത്.
കുചേലനോട് കുചേലപത്നി വന്ന് കുടുംബത്തിലെ ദാരിദ്യ്രത്തെ പറ്റി സങ്കടം പറയുന്നു.
ശ്രീകൃഷ്ണൻ താങ്കളുടെ സഹപാഠിയാണെന്ന് കേട്ടിട്ടുണ്ട്.
ആ മുകുന്ദനെ സന്തോഷത്തോടേ ചെന്ന് കണ്ട് കാര്യങ്ങൾ പറഞ്ഞാൽ നമ്മുടെ ദാരിദ്ര്യം അവസാനിക്കും, എന്ന് പറയുന്നു.
ഇത് കേട്ട കുചേലൻ സമ്മതിച്ച്, കാണുമ്പോൾ വല്ലതും കൊടുക്കണം, അത് അവിലോ മലരോ ഇന്നത് എന്നില്ല, നമ്മുടെ കഴിവിനനുസരിച്ചുള്ളത് തരുക.
ഭഗവാനു എല്ലാ വസ്തുക്കളും ഒരുപോലെ ചേരും.
കയ്യിലൊന്നും കൂടാതെ പോകാൻ വയ്യ.
എന്ന് അറിയിക്കുന്നു.
മൂന്നാം രംഗം
മൂന്നാം രംഗത്തിൽ കുചേലപത്നി പുറത്ത് പോയി യാചിച്ച് കല്ലും മണ്ണും നിറഞ്ഞ അൽപ്പം അവിൽ കൊണ്ട് വന്ന് കൊടുക്കുന്നു.
അതും വാങ്ങി കുചേലൻ ശ്രീകൃഷ്ണസന്നിധിയിലേക്ക് യാത്ര തിരിക്കുന്നു.
നാലാം രംഗം
നാലാം രംഗത്തിൽ കുളിച്ച് യാത്ര പോകുന്ന സമയത്ത് ഭക്തനായ കുചേലൻ ശ്രീകൃഷ്ണന്റെ ഭക്തവാത്സല്യവും ബ്രാഹ്മണപ്രിയത്വവും എല്ലാം ആലോചിയ്ക്കുന്നു.
ദാനവാരി മുകുന്ദനെ എന്ന പ്രസിദ്ധമായ വിചാരപ്പദം ഇവിടെ ആണ്.
അഞ്ചാം രംഗം
അഞ്ചാം രംഗത്തിൽ കുചേലൻ കൃഷ്ണസന്നിദ്ധിയിൽ എത്തുന്നു.
കുചേലൻ വരുന്നത്, ദ്വാരകയിലെ തന്റെ മാളികയിൽ ഇരുന്ന് രുഗ്മിണിയുമായി സല്ലപിച്ചിരിക്കുന്ന സമയത്ത്, ശ്രീകൃഷ്ണൻ കാണുന്നു.
ഉടനെ എഴുന്നേറ്റ് ചെന്ന് കുചേലനെ സ്വീകരിച്ച് കാലുകഴുകിച്ച് മാളികമുകളിലേക്ക് കൊണ്ട് പോകുന്നു.
അവിടെ സപ്രമഞ്ചത്തിൽ ഇരുന്ന്, കുചേലനും ശ്രീകൃഷ്ണനും അവരവരുടെ ഗുരുകുലകാലത്തെ പറ്റിയുള്ള ഓർമ്മകൾ അയവിറക്കുന്നു.
പെട്ടെന്ന് ശ്രീകൃഷ്ണൻ തനിയ്ക്ക് വിശക്കുന്നു എന്താണ് കൊണ്ടുവന്നിരിക്കുന്നത് എന്ന് കുചേലനോട് ആരായുന്നു.
കുചേലന്റെ കയ്യിൽ നിന്ന് അവിൽപ്പൊതി വാങ്ങി തുറന്ന് ഭക്ഷിക്കുന്നു.
മുഴുവൻ ഭക്ഷിക്കാൻ തുടങ്ങിയപ്പോൾ അടുത്ത് നിൽക്കുന്ന രുഗ്മിണി തടുക്കുന്നു.
രുഗ്മിണി അവിൽ വാങ്ങി എല്ലാവർക്കും കൊടുക്കുന്നു.
കുചേലൻ കൃഷ്ണനോട് യാത്രപറഞ്ഞ് തിരിച്ച് ഗൃഹത്തിലേക്ക് പോകാനായി തയ്യാറെടുക്കുന്നു, പരസ്പരം ആലിംഗനം ചെയ്ത് ശ്രീകൃഷ്ണൻ കുചേലനെ യാത്ര ആക്കുന്നു.
ഇതോടെ ഈ രംഗവും കഴിയുന്നു.
ആറാം രംഗം
ആറാം രംഗത്തിൽ കുചേലൻ മടങ്ങുന്നതാണ്.
തിരിച്ച് നടക്കുമ്പോഴും ഭക്തനായ കുചേലനു കൃഷ്ണചിന്ത മാത്രമേ ഉള്ളൂ.
കുചേലൻ കൃഷ്ണന്റെ ആതിഥ്യവും മറ്റും ഓർത്തുകൊണ്ട് നടക്കുന്നു.
ഏഴാം രംഗം
ഏഴാം രംഗത്തിൽ സർവ്വവിധസമ്പത്തും ലഭിച്ച കുചേലപത്നിയെ ആണ് കാണുക.
ശ്രീകൃഷ്ണനെ കാണാൻ പോയ ഭർത്താവ്, തന്നെ മറന്നു, തിരിച്ച് വരുന്നത് ഇതുവരെ കാണുന്നില്ല എന്നൊക്കെ പത്നി വേവലാതി പെടുന്നു, ചുറ്റുമുള്ളവർ സമാധാനിപ്പിക്കുന്നു.
തിരിച്ച് വരുന്ന കുചേലൻ തന്റെ ഭവനം കണ്ട് അത്ഭുതപ്പെടുന്നു.
ഇത് ഇടശ്ലോകങ്ങളിൽ കഴിക്കുന്നു.
എട്ടാം രംഗം
എട്ടാം രംഗത്തിൽ അസൂയക്കാരിയായ ദാസി വൃദ്ധയ്ക്കും മറ്റുള്ളവർക്കും എല്ലാം വേണ്ട സ്വത്തും മറ്റും കൊടുത്ത് കൃഷ്ണഭക്തിയോടെ കുചേലനും കുടുംബവും വസിക്കുന്നു.
ഈ രംഗം അപൂർവ്വമെങ്കിലും പതിവുണ്ട്.
അവസാനരംഗം ഒമ്പതിൽ ശ്രീകൃഷ്ണൻ തന്റെ ജ്യേഷ്ഠൻ ബലരാമനോടൊപ്പം സമന്തകതീർത്ഥത്തിലേക്ക് തീർത്ഥയാത്ര പോകാനായി ആലോചിക്കുന്നതോടെ കഥ പൂർണ്ണമാകുന്നു.
കുചേലവൃത്തം വഞ്ചിപ്പാട്ട് ഇംഗ്ലീഷ് വിലാസം https://ml.wikipedia.org/wiki/Kuchelavritham_Vanchipattu
ഭാഗവതം ദശമസ്കന്ധത്തിലെ കുചേലോപാഖ്യാനത്തെ ആസ്പദിച്ച് രാമപുരത്തുവാര്യർ എഴുതിയ പ്രസിദ്ധമായ വഞ്ചിപ്പാട്ടാണ് കുചേലവൃത്തം വഞ്ചിപ്പാട്ട് .
മാർത്താണ്ഡവർമ്മ മഹാരാജാവിന്റെ നിർദ്ദേശപ്രകാരമാണ് ഈ കൃതി രചിച്ചതെന്ന് കവി പരാമർശിക്കുന്നു.
വഞ്ചിപ്പാട്ട് എന്ന നിലയിൽ ഈ കൃതി മലയാളസാഹിത്യത്തിലും സാംസ്കാരികരംഗത്തും നേടിയ പ്രചാരം അന്യാദൃശമാണ്.
കാലം
കുചേലവൃത്തത്തിന്റെ രചനാകാലത്തെക്കുറിച്ച് കൃത്യമായി അറിയാൻ കഴിഞ്ഞിട്ടില്ല.
മാർത്താണ്ഡവർമ്മയുടെ അപദാനമായ കാവ്യത്തിന്റെ പൂർവഭാഗത്തെ ചരിത്രവസ്തുതകളിൽനിന്ന് സാഹിത്യചരിത്രകാരന്മാർ പല നിഗമനത്തിലും എത്തിച്ചേർന്നിട്ടുണ്ട്.
മാർത്താണ്ഡവർമ്മ എട്ടുവീട്ടിൽ പിള്ളമാരെ വകവരുത്തിയതിനെക്കുറിച്ചും പദ്മനാഭസ്വാമീക്ഷേത്രത്തിന്റെ നവീകരണത്തെക്കുറിച്ചും ഭദ്രദീപപ്രതിഷ്ഠയെക്കുറിച്ചും ഇതിൽ പരാമർശിക്കുന്നുണ്ട്.
മതിലകം ഗ്രന്ഥവരി പ്രകാരം ഭദ്രദീപപ്രതിഷ്ഠ നടന്നത് 919-ലാണ് (1744).
അതിനു ശേഷവും മാർത്താണ്ഡവർമ്മയുടെയും വാരിയരുടെയും മരണത്തിനു മുൻപുമാണ് അതിനാൽ കൃതിയുടെ കാലം.
രാജസ്തുതിയിൽ 1750-ൽ നടന്ന  മുറജപത്തെക്കുറിച്ചുള്ള പരാമർശമില്ലാത്തതിനാൽ 1745-നും 1750-നും ഇടയിലാകാം കാലമെന്ന് കെ.ആർ. കൃഷ്ണപിള്ള അഭിപ്രായപ്പെടുന്നു.
എന്നാൽ, വടക്കുംകൂർ അധീനമായ ശേഷം വൈക്കത്ത് ഭജനമിരുന്നു മടങ്ങുമ്പോഴാണ് മാർത്താണ്ഡവർമ്മ രാമപുരത്തു വാരിയരെ തിരുവനന്തപുരത്തേക്ക് കൂട്ടിക്കൊണ്ടുപോകുന്നതും വഞ്ചിയിൽ‌വെച്ച് വാരിയർ വഞ്ചിപ്പാട്ട് ചൊല്ലിക്കേൾപ്പിക്കുന്നതും എന്നാണ് ഐതിഹ്യം .
വടക്കുംകൂർ തിരുവിതാംകൂറിൽ ചേരുന്നത് 1750-ലാണ്.
മാർത്താണ്ഡവർമ്മയെ സ്തുതിക്കുന്ന നവമവതാരമൊന്നുകൂടി വേണ്ടിവന്നു നൂനം നരകാരിക്കമ്പതിറ്റാണ്ടിന്നപ്പുറത്ത്.
എന്ന, കവിതയിലെ പരാമർശംവെച്ച് മാർത്താണ്ഡവർമ്മയ്ക്ക് അൻപതു തികയുന്ന 1756-ലാണ് കാവ്യം രചിച്ചതെന്ന് ചിലർ ഉറപ്പിക്കുന്നു.
രാമപുരത്തു വാരിയർ മാർത്താണ്ഡവർമ്മയുടെ പ്രായം അറിഞ്ഞിരുന്നാലും ഈ പരാമർശം കൃത്യതയോടെ ചെയ്തതാണെന്നു വരുന്നില്ല.
മാത്രമല്ല, വാരിയർ മരിക്കുന്നത് ഉള്ളൂർ രേഖപ്പെടുത്തിയ പ്രകാരം 1753-ലാണെങ്കിൽ ഇത് അസാധ്യവുമാണ്.
വരികൾ
വഞ്ചിപ്പാട്ട് വൃത്തം എന്നറിയപ്പെടുന്ന നതോന്നതയിലാണ് കുചേലവൃത്തം രചിച്ചിട്ടുള്ളത്.
ആകെ 698 വരികളുള്ള ഈ കൃതി സുദീർഘമായ രണ്ട് പീഠികകൾ ഉൾക്കൊള്ളുന്നു.
മാർത്താണ്ഡവർമ്മയെയും തിരുവനന്തപുരത്തെയും പദ്മനാഭസ്വാമി ക്ഷേത്രത്തെയും വർണ്ണിക്കാൻ 96 വരികളും 
കൃഷ്ണന്റെ അവതാരലീലകൾ വർണ്ണിക്കാൻ 132 വരികളും വാരിയർ നീക്കിവെക്കുന്നു.
അതിനു ശേഷമാണ് കുചേലകഥ പ്രതിപാദിക്കുന്നത്.
കവിതകളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കുച്ചിങ്ങ്
കുച്ചിങ്ങ് / ˈ k uː tʃ ɪ ŋ / ( Jawi : کوچيڠ ‎ , ചൈനീസ് : 古晉 ; പിൻയിൻ : Gǔjìn ) മലേഷ്യയിലെ സരാവക് സംസ്ഥാനത്തിലെ ഏറ്റവും ജനസാന്ദ്രതയുള്ള നഗരവും സംസ്ഥാന തലസ്ഥാനവും കൂടിയാണ്.
ഔദ്യോഗികമായി ഇത് സിറ്റി ഓഫ് കുച്ചിങ്ങ് എന്നറിയപ്പെടുന്നു.
കുച്ചിംഗ് ഡിവിഷന്റെ തലസ്ഥാനമാണിത്.
ബോർണിയോ ദ്വീപിലെ സരാവാക്ക് സംസ്ഥാനത്തിൻറെ തെക്കുപടിഞ്ഞാറൻ അറ്റത്ത്, സരാവക് നദിയുടെ തീരത്താണ് ഈ നഗരം സ്ഥിതി ചെയ്യുന്നത്.
431 ചതുരശ്ര കിലോമീറ്റർ (166 ചതുരശ്ര മൈൽ) പ്രദേശത്തായി വ്യാപിച്ചുകിടക്കുന്ന ഈ നഗരത്തിൻറെ കുച്ചിങ്ങ് നോർത്ത് ഭരണ പ്രദേശത്ത് 165,642 ഉം കുച്ചിംഗ് സൗത്ത് അഡ്മിനിസ്ട്രേറ്റീവ് മേഖലയിൽ 159,490 ഉം ജനങ്ങൾ അധിവസിക്കുന്നു.
രണ്ടു മേഖലയിലെ ആകെ ജനസംഖ്യ ഏകദേശം 325,132 ആണ്.
ബ്രുണൻ സാമ്രാജ്യത്തിൻറെ ഭരണകാലത്ത് 1827-ൽ സരാവാക്കിൻറെ മൂന്നാമത്തെ തലസ്ഥാനമായിരുന്നു കുച്ചിങ്ങ്.
ഉൾനാടൻ ബോർണിയോ നിവാസികളായ ദയാക്ക് വിഭാഗത്തിൻറെ കലാപം അടിച്ചമർത്തി ബ്രൂണൻ സാമ്രാജ്യത്തെ സഹായിക്കുന്നതിനുവേണ്ടി, സരവാക്ക് ജയിംസ് ബ്രൂക്കിന് വിട്ടുകൊടുത്തതോടെ 1841 ൽ കുച്ചിങ്ങ് സരാവാക്കിൻറെ തലസ്ഥാനമായിത്തീർന്നു.
ഈ ജനങ്ങൾ പിന്നീട് അദ്ദേഹത്തിൻറെ വിശ്വസ്തരായ അനുയായികളായിത്തീർന്നു.
ചാൾസ് ബ്രൂക്കിൻറെ ഭരണകാലത്ത് ശുചീകരണ സംവിധാനം, ഹോസ്പിറ്റലുകൾ, ജയിലുകൾ കോട്ടകൊത്തളങ്ങൾ, കമ്പോളങ്ങൾ തുടങ്ങിയവ നിർമ്മിക്കപ്പെട്ടതോടൊപ്പം നഗരത്തിനു പ്രത്യേക ശ്രദ്ധയും അതിൻറെ വികസനവും തുടർന്നുകൊണ്ടിരുന്നു.
1941 ൽ ബ്രൂക്ക് ഭരണകൂടം കുച്ചങ്ങിൽ സെൻറിനറി ആഘോഷം നടത്തിയിരുന്നു.
രണ്ടാം ലോകമഹായുദ്ധകാലത്ത് 1942 മുതൽ 1945 വരെയുള്ള​കാലഘട്ടത്തിൽ കുച്ചിങ്ങ് ജപ്പാൻ കൈവശപ്പെടുത്തിയിരുന്നു.
യുദ്ധത്തടവുകാരെയും സിവിലിയൻ തടവുകാരെയും പാർപ്പിക്കുവാനായി ജാപ്പനീസ് സർക്കാർ കുച്ചിങ്ങിനടുത്തായി ഒരു ബാട്ടു ലിൻറാംഗ് ക്യാമ്പ് രൂപീകരിച്ചിരുന്നു.
യുദ്ധത്തിനു ശേഷ നഗരം കേടുപാടുകൾ കൂടാതെ നിലനിന്നു.
എന്നിരുന്നാലും, സരാവാക്കിലെ അവസാന രാജാവായിരുന്ന സർ ചാൾസ് വൈനർ ബ്രൂക്ക് , 1946 ൽ ബ്രിട്ടീഷ് ക്രൌൺ കോളനിയുടെ ഭാഗമായി സരാവാക്കിനെ വിട്ടുകൊടുക്കാൻ തീരുമാനിച്ചു.
ക്രൗൺ കോളനിയുടെ ഭാഗമായിരുന്ന കാലയളവിലും കുച്ചിംഗ് തലസ്ഥാനമായി തുടർന്നിരുന്നു.
1963 ൽ മലേഷ്യയുടെ രൂപീകരണത്തിനു ശേഷവും കുച്ചിങ്ങ് അതിന്റെ സംസ്ഥാന തലസ്ഥാനമെന്ന സ്ഥാനം നിലനിർത്തുകയും 1988 ൽ നഗര പദവി നൽകപ്പെടുകയും ചെയ്തു.
അന്നുമുതൽ, കുച്ചിങ്ങ് നഗരം രണ്ട് വ്യത്യസ്ത പ്രാദേശിക അധികാരികൾ ഭരിക്കുന്ന രണ്ടു വ്യത്യസ്ത ഭരണ പ്രദേശങ്ങളായി വിഭജിക്കപ്പെടുകയും ചെയ്തു.
സരാവാക്കിൻറെ ഭരണകേന്ദ്രം കുച്ചിങ്ങിലെ വിസ്മ ബാപ മലേഷ്യ യിലാണ് സ്ഥിതിചെയ്യുന്നത്.
സാരാവാക്ക്, ബോർണിയോ എന്നിവ സന്ദർശിക്കുന്ന സഞ്ചാരികൾക്ക് കുച്ചിങ്ങ് ഒരു പ്രവേശന കവാടവും പ്രധാന ഭക്ഷണകേന്ദ്രവുമാണ്.
കുച്ചിംഗ് വെറ്റ്ലാൻഡ്സ് നാഷനൽ പാർക്ക് നഗരത്തിൽ നിന്ന് ഏകദേശം 30 കിലോമീറ്റർ (19 മൈൽ) അകലെയാണ്.
ബകോ നാഷണൽ പാർക്ക് , സെമെൻഗോഹ് വന്യജീവി സങ്കേതം , റെയിൻഫോറസ്റ്റ് വേൾഡ് മ്യൂസിക് ഫെസ്റ്റിവൽ (RWMF), സ്റ്റേറ്റ് അസംബ്ലി കെട്ടിടം , ദ അസ്റ്റാന , മാർഗരിറ്റ കോട്ട , കുച്ചിംഗ് കാറ്റ് മ്യൂസിയം , സരാവാക് സ്റ്റേറ്റ് മ്യൂസിയം തുടങ്ങി അനേകം വിനോദ സഞ്ചാര ആകർഷണകേന്ദ്രങ്ങൾ ഇവിടെയുണ്ട്.
കിഴക്കൻ മലേഷ്യയിലെ ഒരു പ്രധാന വ്യാവസായിക വാണിജ്യ കേന്ദ്രങ്ങളിലൊന്നാണ് ഈ നഗരം.
പേരിൻറെ ഉത്ഭവം
"കുച്ചിങ്ങ്" എന്ന പേര് ബ്രൂക്ക് 1841 ൽ ഇവിടെ എത്തുന്ന കാലത്തുതന്നെ ഉപയോഗത്തിലുണ്ടായിരുന്നു.
"കുച്ചിങ്ങ്" എന്ന പേരു നിലവിൽവന്നതിനെക്കുറിച്ച് പല സിദ്ധാന്തങ്ങളുമുണ്ട്.
ഒരുപക്ഷേ ഇത്  മലയൻ ഭാഷയിൽ പൂച്ചയ്ക്കു പറയുന്ന "kucing" എന്ന വാക്കോ അല്ലെങ്കിൽ ചൈനയിലും ബ്രിട്ടീഷ് ഇന്ത്യയിലും വ്യാപാര തുറമുഖത്തെക്കുറിച്ച് സൂചിപ്പിക്കുവാൻ ഉപയോഗിച്ചിരുന്ന ഒരു സാധാരണ പദമായ മലബാർ തീരത്തെ ഇന്ത്യൻ തുറമുഖ തുറമുഖമായ കൊച്ചി എന്ന വാക്കിൽനിന്നോ ഇത് ഉത്ഭവിച്ചുവെന്ന് അനുമാനിക്കപ്പെടുന്നു.
അവലംബം ↑ ↑ ↑ ↑ 1 2 ↑ ↑ {{ cite book }} : | author= has generic name ( help ) ↑ ↑ ↑ ↑ ↑ ↑ ↑ {{ cite book }} : | author= has generic name ( help ) ↑ ↑ ↑
കുചന്ദനം ഇംഗ്ലീഷ് വിലാസം https://ml.wikipedia.org/wiki/Caesalpinia_sappan
ചന്ദനത്തിന്റെ ഗുണങ്ങളുള്ള ഒരു ഔഷധ സസ്യമാണ്‌ കുചന്ദനം .
ഇത് പതിമുകം , പതിമുഖം , ചപ്പങ്ങം എന്നീ പേരുകളിലും അറിയപ്പെടുന്നു.
സിസാല്പീനിയ സപ്പൻ എന്നാണ്‌ ശാസ്ത്രീയനാമം.
( Ceasalpinia sappan ) ഇംഗ്ലീഷ്: Japan wood, Brazel wood, sappan wood എന്നീ പേരുകളിൽ അറിയപ്പെടുന്നു .
മലയാളത്തിലെ ചപ്പങ്ങം പതംഗിൽ നിന്നുരുത്തിരിഞ്ഞതാണ്‌ .
സംസ്കൃതത്തിൽ കുചന്ദന, ലോഹിത, പതാങ്ങ, രഞ്ജന, പത്രാങ്ങ എന്നിങ്ങിനയാണ്.
ജന്മദേശം തെക്കുകിഴക്കൻ ഏഷ്യയും മലായ് അർക്കിപിലാഗോയുമാണ്.
പതിനേഴാം നൂറ്റാണ്ടിലെ പ്രധാന ക്രയവിക്രയ വസ്തുവായിരുന്നു.
ഇതിൽ നിന്നും ചുവന്ന നിറത്തിലുള്ള ചായം കിട്ടും.
9 മീറ്റർ വരെ ഉയരത്തിൽ വളരുന്ന മുള്ളുകളുള്ള സസ്യമാണിത്.
മറ്റു ഭാഷകളിൽ പതംഗ് എന്ന പേരിലാണ്‌ അറിയപ്പെടുന്നത്.
രസാദി ഗുണങ്ങൾ രസം :  തിക്തം ഗുണം :  ഗുരു, രൂക്ഷം വീര്യം :  ശീതം വിപാകം :  മധുരം ഔഷധയോഗ്യമായ ഭാഗങ്ങൾ
മരത്തിന്റെ കാതൽ ഔഷധ ഗുണം
വൃണം, ത്വക് രോഗങ്ങൾ, പ്രമേഹം, പിത്തജന്യരോഗങ്ങൾ എന്നിവയുടെ  ചികിത്സയിൽ ഉപയോഗിക്കുന്നു.
രക്തചന്ദനത്തിനു പകരമായി ആയുർവേദത്തിൽ ഈ സസ്യത്തെ ഉപയോഗിക്കാൻ വിധിയുണ്ട്.
പതിമുഖത്തിന്റെ തടി ചിത്രശാല പതിമുഖത്തിന്റെ പൂക്കൾ തൃശ്ശൂരിൽ പതിമുഖത്തിന്റെ കായ്കൾ തൈകൾ അവലംബം ↑ World Conservation Monitoring Centre (1998) Caesalpinia sappan In: IUCN 2009.
IUCN Red List of Threatened Species .
Version 2009.2.
www.iucnredlist.org Retrieved on February 11, 2010.
↑ പുറത്തേക്കുള്ള കണ്ണികൾ http://www.worldagroforestrycentre.org/sea/products/afdbases/af/asp/SpeciesInfo.asp?
SpID=17959 Archived 2013-01-13 at the Wayback Machine .
വിക്കിസ്പീഷിസിൽ Caesalpinia sappan എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Caesalpinia sappan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുചേലൻ (തമിഴ് ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kuselan ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
രജനികാന്തിനെ നായകനാക്കി പി. വാസു സംവിധാനം ചെയ്ത തമിഴ് ചലച്ചിത്രമാണ് കുസേലൻ (കുചേലൻ എന്നു മലയാളത്തിൽ).
ശ്രീനിവാസന്റെ തിരക്കഥയിൽ മലയാളത്തിൽ 2008 -ൽ പുറത്തിറങ്ങിയ കഥ പറയുമ്പോൾ എന്ന മലയാളചലച്ചിത്രത്തിന്റെ തമിഴ് റീമേക്കാണ് ഈ ചിത്രം .
അഭിനേതാക്കളും കഥാപാത്രങ്ങളും
മലയാളത്തിൽ മമ്മൂട്ടി അവതരിപ്പിച്ച അശോക് കുമാർ സൂപ്പർ സ്റ്റാർ സിനിമാ നടനെയാണ് രജനികാന്ത് കുചേലനി ൽ അവതരിപ്പിക്കുന്നത്.
ശ്രീനിവാസൻ അവതരിപ്പിച്ച ബാർബർ ബാലൻ പശുപതിയിലൂടെ പുനർജനിക്കുന്നു.
വടിവേലുവാണ് മലയാളത്തിൽ ജഗദീഷ് അവതരിപ്പിച്ച കഥാപാത്രത്തെ അവതരിപ്പിക്കുന്നത്.
മീന , നയൻതാര എന്നിവരാണ് നായികാവേഷങ്ങളിലെത്തുന്നത്.
പ്രഭു ഗണേശൻ , സന്താനം , ലിവിംഗ്സ്റ്റൺ , മംമ്ത മോഹൻദാസ് തുടങ്ങി വലിയൊരു താരനിര തന്നെ ഈ ചിത്രത്തിൽ അണിനിരക്കുന്നു.
യുവ സംഗീത സംവിധായകനായ ജി.വി. പ്രകാശ് കുമാർ ആണ് കുചേലനി ലെ ഗാനങ്ങൾ ചിട്ടപ്പെടുത്തിയിരിക്കുന്നത്.
ഇന്ത്യയിലെ പ്രശസ്ത ഗായകർ പാടുന്ന അഞ്ച് ഗാനങ്ങളാണ് ഉള്ളത്.
സിനിമ സിനിമ - ശങ്കർ മഹാദേവൻ സൊല്ലമ്മ - ഹരിഹരൻ , സുജാത മോഹൻ , ബേബി രഞ്ജിനി, ബേബി പൂജ ഓം സാരാരെ - ദലേർ മെഹന്ദി , കെ.എസ്. ചിത്ര , സാധന സർഗം ചാരൽ - ശ്രേയ ഗോഷൽ പെരിമ്പ പേച്ചുകാരൻ - കൈലാഷ് ഖേർ , വി. പ്രസന്ന തെലുഗു പതിപ്പ്
ചിത്രത്തിന്റെ തെലുഗു പതിപ്പും ഇതോടൊപ്പം തന്നെ പുറത്തിറങ്ങുന്നുണ്ട്.
കഥാനായകുഡു എന്നാണ് തെലുങ്കിൽ പേര്.
അവലംബം ↑ http://www.kuselan.co.in/story.html Archived 2008-08-05 at the Wayback Machine .
ഔദ്യോഗിക വെബ്സൈറ്റ് പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ്
കുച്ച് കുച്ച് ഹോതാ ഹേ ഇംഗ്ലീഷ് വിലാസം https://ml.wikipedia.org/wiki/Kuch_Kuch_Hota_Hai
കരൺ ജോഹർന്റെ സംവിധാനത്തിൽ 1998 ഒക്ടോബർ - 16 നു പുറത്തിറങ്ങിയ ഹിന്ദി-ഉർദു ചലച്ചിത്രമാണു് കുച്ച് കുച്ച് ഹോതാ ഹേ ( Hindi : कुछ कुछ होता है)( Urdu : کچھ کچھ ہوتا ہے ).
ഇതൊരു പ്രണയ-ഹാസ്യ സിനിമ അണ് .
ഇതിൽ ഷാരൂഖ് ഖാൻ , കാജോൾ , റാണി മുഖർജി എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത് .
കഥാപാത്രങ്ങളും അഭിനേതാക്കളും ഷാരൂഖ് ഖാൻ - രാഹുൽ ഖന്ന കാജോൾ- അഞ്ജലി ശർമാ റാണി മുഖർജി - ടിനാ മൽഹൊത്രാ ഖന്ന സൽമാൻ ഖാൻ - അമൻ മെഹ്റ ഗാനങ്ങൾ # ഗാനം പാടിയത് ദൈർഘ്യം 1.
"കുച്ച് കുച്ച് ഹോതാ ഹേ" ഉദിത് നാരായൺ , അൽക യാഗ്നിക് 4:56 2.
"കൊഇ മിൽ ഗയാ" ഉദിത് നാരായൺ, അൽക യാഗ്നിക്, കവിത കൃഷ്ണമൂർത്തി 7:16 3.
"സാജൻജി ഘർ അയെ" കുമാർ സാനു , അൽക യാഗ്നിക്, കവിത കൃഷ്ണമൂർത്തി 7:14 4.
"കുച്ച് കുച്ച് ഹോതാ ഹേ (Sad)" അൽക യാഗ്നിക് 1:26 5.
"യെഹ് ലടകാ ഹൈ ദിവനാ" ഉദിത് നാരായൺ, അൽക യാഗ്നിക് 6:36 6.
"തുജെ യാദ് നാ മെരി ആയെ" അൽക യാഗ്നിക്,  ഉദിത് നാരായൺ 7:03 7.
"രഘുപതി രാഘവ്" അൽക യാഗ്നിക്, ശങ്കർ മഹാദേവൻ 2:05 8.
"ലട്കി ബടി" കുമാർ സാനു , അൽക യാഗ്നിക് 6:23
കുച്ചിപ്പുടി, കൃഷ്ണ ഇംഗ്ലീഷ് വിലാസം https://ml.wikipedia.org/wiki/Kuchipudi,_Krishna
ആന്ധ്രാപ്രദേശ് സംസ്ഥാനത്തിലെ കൃഷ്ണ ജില്ലയിലെ ഒരു ഗ്രാമമാണ് കുച്ചിപ്പുടി .
ഇന്ത്യയിലെ തനതു നൃത്തരൂപമായ കുച്ചിപ്പുടി , ഈ ഗ്രാമത്തിൽ ഉത്ഭവിച്ചതാണെന്നു വിശ്വസിക്കപ്പെടുന്നു.
കുജോ (ചലച്ചിത്രം)
1983-ൽ പുറത്തിറങ്ങിയ അമേരിക്കൻ ഹൊറർ ചിത്രമാണ് കുജോ , 1981-ൽ സ്റ്റീഫൻ കിംഗിന്റെ ഇതേ പേരിലുള്ള നോവലിനെ അടിസ്ഥാനമാക്കി ലൂയിസ് ടീഗ് സംവിധാനം ചെയ്തു.
ഡോൺ കാർലോസ് ഡൺവേയും ബാർബറ ടർണറും (ലോറൻ കറിയർ എന്ന തൂലികാനാമം ഉപയോഗിച്ചാണ്) ഇത് എഴുതിയത്, ഡീ വാലസ്, ഡാനിയൽ ഹഗ് കെല്ലി, ഡാനി പിന്റോറോ എന്നിവർ അഭിനയിച്ചു.
ഒരു അമ്മയും മകനും തങ്ങളുടെ കാറിനുള്ളിൽ കുടുങ്ങിപ്പോകുകയും, ഒരു ഭ്രാന്തൻ സെന്റ് ബെർണാഡിൽ നിന്ന് സ്വയം സംരക്ഷിക്കുകയും ചെയ്യുന്നതാണ് സിനിമ.
സമ്മിശ്ര അവലോകനങ്ങൾ ലഭിക്കുകയും തിയേറ്ററിൽ റിലീസ് ചെയ്ത സമയത്ത് മിതമായ വിജയം നേടുകയും ചെയ്‌തിട്ടും, റിലീസ് ചെയ്‌തതിന് ശേഷമുള്ള വർഷങ്ങളിൽ ചിത്രം ഒരു ആരാധനാക്രമം നേടിയിട്ടുണ്ട്.
ക്രിസ്റ്റീന് നാല് മാസം മുമ്പ് ഇത് പുറത്തിറങ്ങി, അതേ വർഷം തന്നെ തിയേറ്ററിൽ റിലീസ് നേടിയ മറ്റൊരു സ്റ്റീഫൻ കിംഗ് കഥയാണിത്.
കുജോ, സൗഹാർദ്ദപരവും എളുപ്പമുള്ളതുമായ സെന്റ് ബെർണാഡ് , ഒരു കാട്ടുമുയലിനെ ഓടിച്ചിട്ട് അവന്റെ തല ഒരു ഗുഹയിലേക്ക് തിരുകുന്നു, അവിടെ ഒരു ഭ്രാന്തൻ വവ്വാൽ അവനെ മൂക്കിൽ കടിച്ചു.
ഇതിനിടയിൽ, ട്രെന്റൺ കുടുംബം - പരസ്യ എക്സിക്യൂട്ടീവ് വിക്, വീട്ടമ്മ ഡോണ, അവരുടെ സെൻസിറ്റീവ് മകൻ ടാഡ് - അവരുടെ കാർ ചില അറ്റകുറ്റപ്പണികൾക്കായി ദുരുപയോഗം ചെയ്യുന്ന മെക്കാനിക്ക് ജോ കാമ്പറിന്റെ ഗ്രാമീണ വീട്ടിലേക്ക് കൊണ്ടുപോകുന്നു, അവിടെ അവർ കാംബർ കുടുംബത്തിന്റെ വളർത്തുമൃഗമായ കുജോയെ കാണുകയും അവരുമായി നന്നായി ഇടപഴകുകയും ചെയ്യുന്നു.
കുജോയുടെ കടിച്ച മൂക്ക് ഡോണ ശ്രദ്ധിക്കുന്നു, പക്ഷേ അതിനെക്കുറിച്ച് കുറച്ച് ചിന്തിക്കുന്നു.
പിന്നീട്, ഹൈസ്‌കൂളിൽ നിന്നുള്ള തന്റെ മുൻ കാമുകൻ സ്റ്റീവ് കെംപുമായി ഡോണയ്ക്ക് ബന്ധമുണ്ടെന്ന് വിക്കറിയുമ്പോൾ വിക്കിന്റെയും ഡോണയുടെയും വിവാഹം പരീക്ഷിക്കപ്പെടുന്നു, അതേസമയം വിക്കിന്റെ ഒരു ധാന്യ പരസ്യത്തിനായുള്ള പരസ്യം പരാജയപ്പെടുന്നു.
കുജോയുടെ അണുബാധയുടെ ആദ്യ ലക്ഷണങ്ങൾ പ്രത്യക്ഷപ്പെടാൻ തുടങ്ങുന്നു, ഉച്ചത്തിലുള്ള ശബ്ദങ്ങളോടുള്ള സംവേദനക്ഷമത, മൃദുലമായ മുറുമുറുപ്പ് ഉണ്ടാക്കുന്ന കോപം എന്നിവ ഉൾപ്പെടുന്നു, എന്നാൽ അവന്റെ പെരുമാറ്റത്തിലെ ഈ മാറ്റങ്ങൾ ആരും ശ്രദ്ധിക്കുന്നില്ല.
ജോയുടെ ഭാര്യയും മകനുമായ ചാരിറ്റിയും ബ്രെറ്റും ചാരിറ്റിയുടെ സഹോദരി ഹോളിയെ സന്ദർശിക്കാൻ ഒരാഴ്ചത്തേക്ക് വീട്ടിൽ നിന്ന് പുറപ്പെടുന്നു.
അവർ പുറപ്പെടുന്ന ദിവസം രാവിലെ, അണുബാധയുടെ ഉഗ്രമായ ഘട്ടം ആരംഭിക്കുന്നു; കുജോ ബ്രെറ്റിനെ ആക്രമിക്കുന്നതിൽ നിന്ന് വിട്ടുനിൽക്കുന്നുണ്ടെങ്കിലും, താമസിയാതെ അവൻ പൂർണ്ണമായും ഭ്രാന്തനാകുകയും ക്യാംബർമാരുടെ മദ്യപാനിയായ അയൽവാസിയായ ഗാരി പെർവിയറെ കൊല്ലുകയും ചെയ്യുന്നു.
താമസിയാതെ, ജോ, ഗാരിയുടെ വീട്ടിലേക്ക് പോകുകയും അവൻ മരിച്ചതായി കാണുകയും, കുജോ പ്രത്യക്ഷപ്പെടുകയും അവനെ ആക്രമിക്കുകയും ചെയ്യുന്നതിന് തൊട്ടുമുമ്പ് അധികാരികളെ വിളിക്കാൻ ശ്രമിക്കുന്നു.
കൂടുതൽ കാർ അറ്റകുറ്റപ്പണികൾക്കായി ഡോണയും ടാഡും കാമ്പറിന്റെ വീട്ടിലേക്ക് മടങ്ങുമ്പോൾ വിക് ഒരു ബിസിനസ്സ് യാത്രയ്‌ക്കായി നഗരത്തിന് പുറത്തേക്ക് പോകുന്നു.
കുജോ അവരെ ആക്രമിക്കുന്നു, അവർ അവരുടെ ഫോർഡ് പിന്റോയിൽ അഭയം തേടാൻ നിർബന്ധിതരാകുന്നു.
ഡോണ വീട്ടിലേക്ക് ഓടിക്കാൻ ശ്രമിക്കുന്നു, പക്ഷേ കാറിന്റെ ആൾട്ടർനേറ്റർ മരിക്കുകയും ഇരുവരും അകത്ത് കുടുങ്ങിക്കിടക്കുകയും ചെയ്യുന്നു.
ചൂടുള്ള സൂര്യൻ സാഹചര്യങ്ങളെ ഏതാണ്ട് അസഹനീയമാക്കുന്നു, അവർ ഇരുവരും ഹീറ്റ്‌സ്ട്രോക്ക് അല്ലെങ്കിൽ നിർജ്ജലീകരണം മൂലം മരിക്കുന്നതിന് മുമ്പ് താൻ എന്തെങ്കിലും ചെയ്യണമെന്ന് ഡോണ മനസ്സിലാക്കുന്നു.
എന്നിരുന്നാലും, രക്ഷപ്പെടാനുള്ള ശ്രമങ്ങൾ കുജോ ആവർത്തിച്ച് കാറിനെ ആക്രമിക്കുകയും ഈ പ്രക്രിയയിൽ ഒരു ജനൽ തകർക്കുകയും ഡോണയെ കടിക്കുകയും ചെയ്തു.
തന്റെ വിവാഹം പുനഃസ്ഥാപിക്കുന്നതിനായി വിക് വീട്ടിലേക്ക് മടങ്ങുന്നു, ഡോണയെയും ടാഡിനെയും കാണാതാവുകയും അവന്റെ വീട് കെമ്പ് നശിപ്പിക്കുകയും ചെയ്തു.
കെംപിനെ തട്ടിക്കൊണ്ടുപോകലാണെന്ന് അയാൾ സംശയിക്കുന്നു, എന്നാൽ അയാളുടെ ഭാര്യയും മകനും കാമ്പറിന്റെ വീട്ടിൽ ഉണ്ടായിരിക്കുമെന്ന് പോലീസ് മനസ്സിലാക്കുന്നു.
പ്രാദേശിക ഷെരീഫ്, ജോർജ്ജ് ബാനർമാൻ, മെക്കാനിക്സ് ഹൗസിൽ എത്തുകയും ഒരു ചെറിയ തർക്കത്തിലേർപ്പെടുകയും ചെയ്യുന്നു; തോക്ക് എടുക്കുന്നതിന് മുമ്പ്, കുജോ അവനെ കൊല്ലുന്നു, കളപ്പുരയിലെ ക്യാറ്റ്വാക്കിൽ നിന്ന് അവനെ തട്ടിയിട്ട് കൊന്നു.
പിന്നീട്, നിർജ്ജലീകരണം സംഭവിച്ചതും അമിതമായി ചൂടാക്കിയതുമായ ടാഡ് വെള്ളം കൊണ്ടുവരാൻ ഡോണ വീട്ടിലേക്ക് പോകാൻ ശ്രമിക്കുന്നു, പക്ഷേ കുജോ തടഞ്ഞു; ബേസ്ബോൾ ബാറ്റ് പൊട്ടുന്നത് വരെ അവൾ അവനോട് യുദ്ധം ചെയ്യുന്നു, ഒരു മുല്ലയുള്ള ഹാൻഡിൽ മാത്രം അവശേഷിക്കുന്നു.
കെ.ജെ. ജോയ് ഇംഗ്ലീഷ് വിലാസം https://ml.wikipedia.org/wiki/K.
J.Joy ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഒരു മലയാളചലച്ചിത്രസംഗീത സംവിധായകനും ഗാന രചയിതാവുമാണ് കെ.ജെ. ജോയ്(1946-2024) .
തൃശൂർ , നെല്ലിക്കുന്ന് സ്വദേശിയായ കെ.ജെ. ജോയ് അക്കോർഡിയൻ വായനക്കാരനായിട്ടാണ് സിനിമാരംഗത്തേക്കു പ്രവേശിയ്ക്കുന്നത്.
കെ.വി. മഹാദേവന്റേയും എം.എസ്. വിശ്വനാഥന്റേയും വാദ്യവൃന്ദത്തിൽ പ്രവർത്തിക്കുവാൻ അദ്ദേഹത്തിന് അവസരം ലഭിച്ചു.
ദക്ഷിണേന്ത്യയിൽ ആദ്യമായി സംഗീതരംഗത്ത് കീബോർഡ് ഉപയോഗിച്ചത് അദ്ദേഹമായിരുന്നു.
അനേകം സിനിമകൾക്ക് അദ്ദേഹം സംഗീതം നൽകിയ അദ്ദേഹം ലൗ ലെറ്റർ എന്ന ചിത്രത്തിലാണ് ജോയ്  ആദ്യം സംഗീത സംവിധായകനാകുന്നത്.
തുടർന്ന് ലിസ , സർപ്പം , ഹൃദയം പാടുന്നു , മുത്തുച്ചിപ്പി , മനുഷ്യമൃഗം തുടങ്ങി 62 പടങ്ങൾക്ക് സംഗീതം നൽകി.  'സതേൺ കമ്പൈൻസ്' എന്ന  'ശബ്ദലേഖനനിലയ'ത്തിന്റെ ഉടമസ്ഥനുമാണ്.
തൃശൂർ ജില്ലയിലെ നെല്ലിക്കുന്നിൽ 1946 ജൂൺ 14 ന് ജനിച്ചു.
18 ആം വയസിൽ എം.എസ്. വിശ്വനാഥൻറെ ഓർക്കസ്ട്രയുടെ ഭാഗമായി.
ആദ്യാകല ചിത്രങ്ങളിൽ ചന്ദനച്ചോല, ആരാധന, ഇവനെൻറെ പ്രിയപുത്രൻ, അനുപല്ലവി, അഹല്യ, ലിസ, മുക്കുവനെ സ്നേഹിച്ച ഭൂതം, സർപ്പം തരംഗം, ശക്തി, മകരവിളക്ക്, ചന്ദ്രഹാസം, മുത്തുച്ചിപ്പികൾ, ഇതിഹാസം, രാജവെമ്പാല, മഴ പെയ്യുന്ന മദ്ദളം കൊട്ടുന്നു, തുടങ്ങിയ ചിത്രങ്ങൾ ഉൾപ്പെടുന്നു.
പി.ജി. വിശ്വംഭരൻറെ സംവിധാനത്തിൽ 1994 ൽ പുറത്തിറങ്ങിയ ദാദ ആയിരുന്നു അവസാനം സംഗീത സംവിധാനം നിർവ്വഹിച്ച ചിത്രം.
ചെന്നൈയിലെ ഭവനത്തിൽവച്ച് 77 ആമത്തെ വയസിൽ കെ.ജെ. ജോയ് അന്തരിച്ചു.
2024 ജനുവരി 15 തിങ്കളാഴ്ച പുലർച്ചെ 2.30 നായിരുന്നു മസ്തിഷ്‌കാഘാതത്തെ തുടർന്ന് കിടപ്പിലായിരുന്ന സംഗീതജ്ഞൻറെ അന്ത്യം.
ചലച്ചിത്രങ്ങൾ ഗാനരചന നിർവഹിച്ച ചിത്രങ്ങൾ മറ്റൊരു കർണ്ണൻ - 1978 സംഗീതം നിർവഹിച്ച പ്രധാന ഗാനങ്ങളും ചിത്രങ്ങളും വർഷം ഗാനം സിനിമ ഗാനരചന ഗായകൻ സ്വർഗ്ഗത്തിലേക്കൊ സായൂജ്യം മറഞ്ഞിരുന്നാലും സായൂജ്യം ആറാട്ടുമഹോത്സവം സൊസേറ്റിഗേൾ ചന്ദനശിലകളിൽ ശക്തി മുല്ലപ്പുമണമോ മുക്കുവനെസ്നേഹിച്ചഭൂതം ഈ ജീവിതമൊരു ഇവൻ എന്റെ പ്രിയപുത്രൻ കസ്തൂരിമാൻ മിഴി മനുഷ്യമൃഗം നീലയമുനെ സ്നേഹയമുന 1977 ഈ ജീവിതമൊരു പാരാവാരം ഇവനെൻറെ പ്രിയപുത്രൻ മങ്കോമ്പ് ഗോപാലകൃഷ്ണൻ കെ.ജെ. യേശുദാസ് 1978 അക്കരെയിക്കരെ ഇതാഒരുതീരം യൂസഫലി കേച്ചേരി കെ.ജെ. യേശുദാസ് 1978 ഓ നീയെൻറെ ജീവനിൽ മദാലസ യൂസഫലി കേച്ചേരി കെ.ജെ. യേശുദാസ് തെച്ചിപ്പുവേ മിഴി ഹൃദയം പാടുന്നു കാലിത്തൊഴ്ത്തിൽ പിറന്നവനെ സായൂജ്യം മറഞ്ഞിരുന്നാലും മനസ്സിന്റെ സായൂജ്യം ലളിതാസഹസ്രനാമങ്ങൾ അഹല്യ എവിടയോ കളഞ്ഞുപോയ ശ്ക്തി മഴ പെയ്തു പെയ്ത് ലജ്ജാവതി ആഴിത്തിരമാലകൾ മുക്കുവനെ സ്നേഹിച്ച ഭൂതം 1980 തെച്ചിപ്പൂവേ മിഴിതുറക്കൂ ഹൃദയം പാടുന്നു യൂസഫലി കേച്ചേരി കെ.ജെ. യേശുദാസ് , എസ്. ജാനകി 1980 അജ്ന്ത ശില്പങ്ങളിൽ സുരഭി മനുഷ്യമൃഗം 1980 കസ്തൂരി മാൻമിഴി മനുഷ്യമൃഗം പാപ്പനംകോട് ലക്ഷ്മണൻ കെ.ജെ. യേശുദാസ് 1980 കുറുമൊഴീ പപ്പു ബിച്ചു തിരുമല കെ.ജെ. യേശുദാസ്, എസ്. ജാനകി 1981 ലാവണ്യ ദേവതയല്ലേ കരിമ്പൂച്ച പൂവച്ചൽ ഖാദർ കെ.ജെ. യേശുദാസ് 1984 കൂടാരം വെടിയുമീ കരിശുയുദ്ധം പൂവച്ചൽ ഖാദർ കെ.ജെ. യേശുദാസ് ആയിരം മാതൾപ്പൂക്കൾ .
ഒരേരാഗ പല്ലവി നമ്മൾ .
1980 സ്വർണ്ണമീനിന്റെ ചെലൊത്ത സർപ്പം ബിച്ചു തിരുമല യേശുദാസ്, എസ്.പി. ബാലസുബ്രഹ്മണ്യം, പി. സുശീല, വാണിജയറാം.
1980 കുങ്കുമസന്ധ്യകളോ സർപ്പം കാലിത്തൊഴുത്തിൽ പിറന്നവനേ 1979 എൻസ്വരം പൂവിടും അനുപല്ലവി ബിച്ചു തിരുമല യേശുദാസ് 1979 ഒരേ രാഗപല്ലവി അനുപല്ലവി ബിച്ചു തിരുമല യേശുദാസ്, എസ്. ജാനകി ഇണക്കമോ പിണക്കമോ .
പരിപ്പുവടാ സ്നേഹയമുന മണിയാൻ ചെട്ടിക്ക് ചന്ദനച്ചോല ബിന്ദുനീയാനന്ദബിന്ദു .
മുഖശ്രീക്ങ്കുമം ചാർത്തിയ ചന്ദനച്ചോല മധുരം തിരുമധുരം .
കാമുകി മാരെ ലൌലെറ്റർ ആരാരൊ ആരിരാരൊ ആരാധന തലകുലുക്കും ബൊമ്മ ആരാധന മുഗ്ദഹാസം മുഖ്ഭാവം ദാദ ആഴിത്തിരമാലകൾ മുക്കുവനെസ്നേഹിച്ചഭൂതം മധുമലർ .
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കെ.ജെ. ജോയ് The Hindu Daily.
Friday Review Thiruvananthapuram Archived 2007-12-20 at the Wayback Machine .
കെ.ജെ. ജോസഫ് ഇംഗ്ലീഷ് വിലാസം https://ml.wikipedia.org/wiki/K.
J._Joseph
ശ്രദ്ധേയനായ പ്രവാസി മലയാളിയും കേരളം, മലേഷ്യ എന്നിവിടങ്ങളിൽ അദ്ധ്യാപകനും പൊതുപ്രവർത്തകനും സംരംഭകനും ഇന്റർനെറ്റിൽ ആദ്യ മലയാളം  ഓൺലൈൻ നിഘണ്ടു  സജ്ജമാക്കിയ വ്യക്തിയുമായിരുന്നു ദത്തൂക്ക് കെ.ജെ. ജേസഫ് (ജ. 13 മെയ് 1930 - മ. 27 ജനുവരി 2019).
ഇന്ത്യയിലെ പത്മഭൂഷൺ പുരസ്കാരത്തിന് സമാനമായ മലേഷ്യൻ സർക്കാർ പദവിയായ    "ദത്തുക്ക്"പദവി നൽകി ആ രാജ്യം അദ്ദേഹത്തെ ആദരിച്ചു.
"ദ ദത്തുക്ക് കോർപ്പസ്" (ദത്തുക്ക് പദപ്പെട്ടി) എന്ന പേരിൽ ഇന്റർനെറ്റിൽ എത്തിയ മലയാളം-മലയാളം നിഘണ്ടു പൂർണ്ണമായും ജോസഫ് തനിയെ ടൈപ്പ് ചെയ്ത് കയറ്റിയ വാക്കുകളായിരുന്നു.
എൺപത്തിമൂവായിരത്തിലധികം വാക്കുകളും അവയുടെ ഒരു ലക്ഷത്തിലേറെ വിശദീകരണങ്ങളുമായാണ്  ഈ അമൂല്യ പദശേഖരം അദ്ദേഹം നെറ്റിലെത്തിച്ചത്.
ഇന്റർനെറ്റിലെ ഇംഗ്ലീഷ്- മലയാളം നിഘണ്ടുവായ " ഓളം ഡോട്ട് ഇൻ " എന്ന വെബ്സൈറ്റിന്റെ അടിസ്ഥാനം ഈ നിഘണ്ടു ആണ്.
കുമ്പളങ്ങി സ്വദേശിനി ത്രേസ്യാജോസഫിന്റെയും  ആലപ്പുഴ പൂങ്കാവ് സ്വദേശി സി ജെ ജോസഫിന്റെയും മകനായി എറണാകുളം ജില്ലയിലെ കുമ്പളങ്ങിയിൽ 1930 മെയ് 13നാണ് കെ ജെ ജോസഫ് ജനിച്ചത്.
അച്ഛൻ അന്ന് അവിടെ അധ്യാപകനായിരുന്നു.
കുമ്പളങ്ങി സെന്റ് ജോർജ് സെക്കന്ററി സ്കൂൾ‍, ആലപ്പുഴ തുമ്പോളി സെന്റ് തോമസ് സ്കൂൾ, എസ്.ഡി.വി സ്കൂൾ, ലിയോ XIIIth സ്കൂൾ എന്നിവിടങ്ങളിൽ സ്കൂൾ വിദ്യാഭ്യാസം പൂർത്തിയാക്കിയ അദ്ദേഹം  ഊട്ടി സെന്റ് ആന്റണീസിൽ നിന്ന് മെട്രിക്കുലേഷൻ പൂർത്തിയാക്കിയ ശേഷം എറണാകുളം മഹാരാജാസ് കോളേജിൽ നിന്ന് നിന്നും ഫിസിക്സിലാണ് ബിരുദമെടുത്തത്.
സ്കൂൾ വിദ്യാർഥിയായിരിക്കെ 12-ാം വയസിൽ ക്വിറ്റ് ഇന്ത്യ സമരത്തിൽ പങ്കെടുത്തിട്ടുണ്ട്.
മക്കൾ മക്കൾ പ്രേം എഡ്വിൻ ജോസഫും പ്രീതി ട്രീസാ ജോസഫും സാലി മേരി ജോസഫ്.
മലേഷ്യയിലെ സാബായിലെ കോട്ടാ കിനാബലുവിൽ ഭാര്യക്കൊപ്പമാണ് താമസിച്ചിരുന്നത് .
സാമൂഹ്യസേവനം
ബിരുദമെടുത്തശേഷം 1953ൽ എടവനക്കാട് സ്കൂളിൽ അധ്യാപകനായി.
അമേച്വർ റേഡിയോ പ്രസ്ഥാനമായ ഹാമിന്റെ കേരളത്തിലെ തുടക്കക്കാരിൽ ഒരാളുമായിരുന്നു അദ്ദേഹം.
മഹാരാജാസിൽ ഫിസിക്സ് അസോസിയേഷൻ, ഫോട്ടോഗ്രാഫി ക്ലബ്ബ്, സോഷ്യൽ സർവീസ് ക്ലബ്ബ് തുടങ്ങിയ പ്രസ്ഥാനങ്ങൾക്ക് നേതൃത്വം നൽകി.